Eg føreset at òg representanten Eriksen har fått med seg at det faktisk er skular som meiner at frysvedtaket var bra. Det er mange kommunar og fylkeskommunar som er fornøgde med det vedtaket som blir gjort i dag. Eg har to spørsmål til Eriksen. Eg reknar med at ho svarar på dei, i motsetnad til Framstegspartiet, som ikkje svarar på spørsmål, har eg registrert i dag. Det eine er: Korleis kan ho seia at det er fagleg forsvarleg å gå inn etter stortingsvalet, medan Regjeringa førebur seg på å gå av, og godkjenna over 4 000 nye plassar – mot direktoratet? Det andre er: Kor langt går Høgre sin valfridom? Gjeld Høgre sin valfridom foreldre som ynskjer ein offentleg skule for ungane sine? Gjeld valfridomen berre i dei største lokalsamfunna i dette landet?